Diari Oficial de la Generalitat Valenciana


Sumari del DOGV 8974, del 14-12-2020 (2020/10435)

RESOLUCIÓ de 3 de desembre de 2020, de la Direcció General d'Agricultura, Ramaderia i Pesca, per la qual es modifica la Resolució de 6 d'abril de 2020, del director general d'Agricultura, Ramaderia i Pesca, per la qual s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10701


Data del document
:   03-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 3 de desembre de 2020, de la Direcció General d'Agricultura, Ramaderia i Pesca, per la qual es modifica la Resolució de 6 d'abril de 2020, del director general d'Agricultura, Ramaderia i Pesca, per la qual s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2020. [2020/10528]  
  
L'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, regula les subvencions de la Generalitat Valenciana a la subscripció d'assegurances agràries del Pla nacional d'assegurances agràries combinades (DOGV 7503, 13.04.2015).  
La disposició addicional primera de la mencionada Ordre 14/2015 disposa que per mitjà d'una resolució del director general de Producció Agrària i Ramaderia de la conselleria competent en agricultura es fixarà per a cada exercici l'oportuna convocatòria amb expressió de la línia pressupostària i l'import global màxim de les ajudes regulades en la present ordre.  
Per la Resolució de 6 d'abril de 2020, del director general d'Agricultura, Ramaderia i Pesca, s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2020 (DOGV 8790, 16.01.2020).  
L'import global màxim fixat per a la resolució d'expedients de la convocatòria de l'exercici 2020 és de 86.288.148 euros. No obstant això, d'acord amb el resolc huité de l'esmentada Resolució de 6 d'abril de 2020, del director general d'Agricultura, Ramaderia i Pesca, els imports abans esmentats tenen el caràcter d'ampliables.  
L'Acord de 16 d'octubre de 2020, del Consell, autoritza un ajust en l'annex de transferències i subvencions corrents del programa 714.20, Ordenació i millora de la producció agrària, de la Conselleria d'Agricultura, Desenvolupament Rural, Emergència Climàtica i Transició Ecològica, que implica la supressió de la línia S1698, «Protecció de la renda dels agricultors contra danys no coberts per l'assegurança agrària», amb la finalitat d'incrementar la dotació de la línia S3092, «Suport a la subscripció d'assegurances agràries», per import de 600.000 euros (DOGV 8932, 22.10.2020).  
En conseqüència amb l'anterior, de conformitat amb el que s'estableix en l'article 22, apartat k, de la Llei 10/2019, de 27 de desembre, de pressupostos de la Generalitat per a l'exercici 2020, resolc:  
  
Aprovar i donar publicitat a l'ampliació en 600.000 euros del crèdit disponible per a la convocatòria de les ajudes destinades a la subscripció d'assegurances agràries, aprovada per al Pla 2020 mitjançant Resolució de 6 d'abril de 2020, del director general d'Agricultura, Ramaderia i Pesca, amb càrrec a la següent partida pressupostària:  
- Aplicació pressupostària: 96.37.69.8537  
€ Programa 714.20, Ordenació i millora de la producció agrària  
- Capítol 4  
- Línia S3092, Suport a la subscripció d'assegurances agràries  
- Import global màxim: 14.661.706 euros  
  
València, 3 de desembre de 2020.- El director general d'Agricultura, Ramaderia i Pesca (p. d. O 14/2015, de 23 de març; DOGV 7503, 13.04.2015): Rogelio Llanes Ribas.